تورکیه 2028 و 2032-جی ایللرده آوروپا فوتبال شامپیوناتینا ائو صاحیب‌لیگی ائتمک اوچون مراجعت ائدیب.
مؤوضوع ایله باغلی آچیقلامانی تورکیه فوتبال فدراسیونونون صدری محمت بویوک اکشی وئریب.
محمت بویوک اکشی "ایرلاندیا، اسکاتلند، ولز و اینگیلتره 2028-جی ایل اوچون اورتاق نامیزدلیک اوچون مراجعت ائتدی. بیز تک مراجعت ائتدیک. 2032-جی ایل اوچون ایتالیا تک مراجعت ائتدی، ائو صاحیب‌لیگی اوچون ده تک مراجعت ائتدیک. بیزیم دونیا میقیاسیندا چوخ مهم ایستادیوم‌لاریمیز وار. شهرلریمیزی معینلشدیردیک. ایلکین ایشلری گؤروب یوفایا بیلدیردیک. یئنی اؤلکه مراجعت ائده بیلمز، واخت بیتدی. تورکیه ایکی‌سینده ده نامیزددیر" دئییب.
یوفا-نین شهر سئچیمی اوچون کریترلری اولدوغونو بیلدیرن تورکیه فوتبال فدراسیونونون صدری "شهرلری اؤز معیارلاریمیزا گؤره سئچمیریک. اونلارین ایستادیوم توتوم‌لاری وار. شهرلر آراسیندا فاصله معیارلاری وار. ان آزیندان 60-70 مین نفرلیک بیر ایستادیومو اولا‌جاق. ایستادیوم‌لاریمیزین وضعیتی و زمینی ده اؤنم‌لی‌دیر. اومید ائدیریک کی، 2028 و یا 2032-جی ایلده بیرینی آلا بیلریک" دئیه وورغولاییب.
